તેમણે વધુમાં એમ પણ જણાવ્યું હતું કે,‘આગામી પાંચ વર્ષોમાં રિન્યુએબલ પર્ચેઝ ઓબ્લિગેશન (RPO) ક્ષેત્રે આમૂલ પરિવર્તન જોવા મળશે. કેમ કે RPO 7% સુધી વધે તેમ જણાય છે. વર્ષ 2017-18માં કુલ 10% RPO 2021-22 સુધીમાં 17% સુધી પહોંચી જશે.’ તેમનું કહેવું હતું કે,‘તમામ ડિસ્કોમ્સ જર્ક દ્વારા નિર્ધારિત કરવામાં આવેલાં RPOના લક્ષ્યાંકો સુધી પહોંચવામાં નિષ્ફળ છે. પવન ઊર્જાની ખરીદીના શોર્ટફોલને પહોંચી વળવા મોટા પ્રમાણમાં સૂર્ય ઊર્જાની ખરીદી કરવામાં આવી હતી. જેના લીધે ગુજરાતના વીજ ગ્રાહકો ઉપર ભારે નાણાંકીય બોજો પડતો રહ્યો છે. કેમ કે સૂર્ય ઊર્જા અને પવન ઊર્જાના પ્રતિ યુનિટ ભાવ વચ્ચે Rs 9થી 10 સુધીનો મોટો તફાવત છે. આવા તબક્કે આગામી પાંચ વર્ષોમાં RPOમાં 7% જેટલો ઉછાળો આવે તો વીજ ક્ષેત્રે પર્ફોર્મેન્સ સુધરશે. ખાસ કરીને GSECLના કોલસા આધારિત પાવર પ્લાન્ટ્સ જેમના લોડ ફેક્ટર 40%થી પણ ઓછાં છે અને જેઓ પોતાનું અસ્તિત્વ ટકાવી રાખવા ઝઝૂમી રહ્યાં છે તેમનું પર્ફોર્મેન્સ પણ સારું થશે.’